મુંબઈ પોલીસની ક્રાઈમ બ્રાંચમાં તાજેતરમાં જ જોડાયેલા નવશીખિયા કૉન્સ્ટેબલને ખબર પડે છે કે શહેરના મશહૂર બિલ્ડરને એક ઝૂંપડપટ્ટીનો દાદો તથા એનો ભાડૂતી ગુંડો શિવા ધમકાવી રહ્યા છે. મુંબઈ કી બારિશમાં પોલીસનો સામનો શિવા સાથે થાય છે. શિવા ભાગવાની કોશિશ કરી રહ્યો છે, પણ પોલીસની રિવૉલ્વરે એના લમણાનું નિશાન લીધું છે. ટ્રિગર દબાવતાં ખેલ ખતમ. અહીં પોલીસે ડિસીસન લેવાનું છે કે એ શિવાને શૂટ કરે કે છોડી દે. શું એની સામે ઊભેલો આદમી એ જ કુહાડી-કિલર છે, જેને પોલીસ શોધી રહી છે? શું એને શૂટ કરવો જોઈએ? કેમ કે જો એને ગોળીથી વીંધી નાખે એનો (શિવાનો) પરિવાર વેરવિખેર થઈ જશે, છોડી દે તો પોતે ફરજમાંથી ચૂક્યો ગણાય. એ ક્ષણે પોલીસને પિતાનું વાક્ય યાદ આવે છેઃ ‘જીવનમાં હંમેશાં આપણી સામે ત્રણ રસ્તા હોય છેઃ સાચો, ખોટો અને વચ્ચેનો.’